મુંબઇ: આવકવેરા વિભાગ રૂ. ૫,૦૦૦ સુધીનો કરદાતાનો ટેક્સ બાકી હોય અને લાંબા સમય સુધી વિભાગમાં એક યા બીજા સ્વરૂપે અટવાયેલો હોય તો આવા કેસમાં બાકી ટેક્સ રકમ માફ કરે તેવી યોજના લાવવા ગંભીરતાથી વિચારી રહ્યું છે. આવકવેરા વિભાગ કેસની સંખ્યામાં ઘટાડો કરવાની સાથેસાથે બાકી કર વસૂલાત પાછળ થતાં ખર્ચમાં ઘટાડો કરવા માટે આ પ્રકારની કવાયત હાથ ધરી છે, જોકે વિભાગને આ પ્રકારની માફી યોજનાના કારણે એક અંદાજ મુજબ રૂ. ૬૦૦ કરોડનું નુકસાન થવાનો અંદાજ છે.